**SAM rādītāju metodoloģijas apraksts**

|  |  |  |  |
| --- | --- | --- | --- |
| **Prioritātes Nr.** | **4.3.** | **Prioritātes nosaukums:** | **Nodarbinātība un sociālā iekļaušana** |
| **SAM Nr:** | **4.3.1.** | **SAM nosaukums:** | **Veicināt sociāli atstumto kopienu, mājsaimniecību ar zemiem ienākumiem un nelabvēlīgā situācijā esošo grupu, tostarp cilvēku ar īpašām vajadzībām sociāli ekonomisko integrāciju, īstenojot integrētas darbības, tostarp nodrošinot mājokli un sociālos pakalpojumus** |

|  |  |
| --- | --- |
| **Rādītāja Nr. (ID)** | **RCO 65** |
| **Rādītāja nosaukums** | Jaunu vai modernizētu sociālo mājokļu kapacitāte[[1]](#footnote-2) |
| **Rādītāja definīcija** | Maksimālais personu skaits, kuras var izmitināt jaunuzceltos vai modernizētos sociālajos mājokļos.[[2]](#footnote-3)  Paredzams, ka visi jaunie sociālie mājokļi un lielākā daļa atjaunoto sociālo mājokļu ietvers energoefektivitātes pasākumus, tomēr rādītāju RCO18 - Enerģija: Mājokļi ar uzlabotu enerģijas rādītāju nav iespējams izmantot 4.3.1.SAM. Rādītājs neattiecas uz uzturēšanu un remontu. |
| **Rādītāja veids** | Iznākuma |
| **Rādītāja mērvienība** | Personu skaits[[3]](#footnote-4) |
| **Bāzes (sākotnējās) vērtības gads un bāzes vērtība** | N/A |
| **Starpposma vērtība** uz 31.12.2024. | EM – 0 |
| **Sasniedzamā vērtība** uz 31.12.2029. | EM – - 1 952 |
| **Pieņēmumi un aprēķini[[4]](#footnote-5)** | **Kritēriji rādītāju izvēlei**: Plānojot ieguldījumus tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   * **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. * **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. * **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots[[5]](#footnote-6)**  Informācija par aktuālajām ar sociālo un pašvaldību īres mājokļu būvniecību un atjaunošanu saistījām izmaksām iegūta no Rīgas domes Mājokļu un vides departamenta un pašvaldības kapitālsabiedrības “Rīgas pilsētbūvnieks”, kā arī no atsevišķām citām pašvaldībām un to veiktiem iepirkumiem jaunu īres mājokļu būvniecībai.  Informāciju par programmas sasniegtajiem rādītājiem varēs iegūt no pašvaldību programmas ietvaros sniegtajām atskaitēm. |
| **Veiktie aprēķini un pieņēmumi, kas izmantoti aprēķiniem**  Pasākumam plānotā kopējā finansējuma 82 650 001 EUR (82 650 001 =  70 252 500 EUR (ERAF finansējums) + 12 397 501 EUR (pašvaldību līdzfinansējums)) ietvaros paredzēts veikt:   1. **atsevišķu telpu grupu atjaunošanu/pārbūvi**, paredzot tam finansējumu 21 000 001 EUR apmērā; 2. **ēku atjaunošanu/pārbūvi**, paredzot tam finansējumu 24 900 000 EUR apmērā; 3. **jaunu ēku būvniecību** (tai skaitā, nepabeigtu un ekspluatācijā nenodotu jaunbūvju pabeigšanu), paredzot tam finansējumu 36 750 000 EUR).   **\* Atsevišķu telpu grupu atjaunošanas/pārbūves izmaksu pamatojums:**  Saskaņā ar Rīgas domes Mājokļu un vides departamenta sniegto informāciju, 2019.gadā vidējās sociālā un pašvaldības dzīvojamā fonda atjaunošanas izmaksas Rīgā bija 250 EUR/m2. Ņemot vērā prognozēto būvniecības izmaksu pieaugumu, esošā sociālā un pašvaldības dzīvojamā fonda (atsevišķu telpu grupu) atjaunošanai, nodrošinot pilnu mājokļa aprīkojumu (santehnika, apgaismojuma iekārtas, dušas un tualetes iekārtas), izņemot virtuves iekārtu un mēbeles, ir nepieciešams paredzēt līdz **350 EUR**/m2.  **\* Ēku atjaunošanas/pārbūves izmaksu pamatojums:**  Saskaņā ar Rīgas pašvaldības kapitālsabiedrības “Rīgas pilsētbūvnieks” pieredzi un sniegto informāciju 2019. gadā vidējās esošu pašvaldības sociālo un īres ēku atjaunošanas/pārbūves izmaksas ar pilnu aprīkojumu (santehnika, apgaismojuma iekārtas, virtuves iekārta, dušas un tualetes iekārtas), bet bez mēbelēm, Rīgā bija 1000 EUR/m2. Ņemot vērā prognozēto būvniecības izmaksu pieaugumu, pārbūvējot un atjaunojot esošas ēkas, būvniecībai ir nepieciešams paredzēt līdz **1200 EUR**/m2.  \* **Jaunu ēku būvniecības izmaksu pamatojums** (tai skaitā, nepabeigtu un ekspluatācijā nenodotu jaunbūvju pabeigšanu):    Saskaņā ar Rīgas pašvaldības kapitālsabiedrības “Rīgas pilsētbūvnieks” pieredzi un sniegto informāciju 2019. gadā vidējās jaunu pašvaldības īres un sociālo dzīvojamo māju izbūves izmaksas ar pilnu aprīkojumu (santehnika, apgaismojuma iekārtas, virtuves iekārta, dušas un tualetes iekārtas), bet bez mēbelēm, Rīgā bija 1000 EUR/m2. Ņemot vērā prognozēto būvniecības izmaksu pieaugumu, jauna sociālā un pašvaldības dzīvojamā fonda būvniecībai tika prognozēts, ka būs nepieciešams paredzēt līdz 1200 EUR/m2.  Vienlaikus, apkopojot informāciju jau 2023. gadā par pašvaldību, organizētajiem iepirkumiem tieši jaunu īres dzīvojamo māju būvniecībai un piedāvājumu ietvaros iesniegtajam tāmēm, faktiskās jaunas daudzdzīvokļu dzīvojamās mājas, kas atbilstu SAM pasākuma nosacījumiem, būvniecības izmaksas 2023. gadā , ņemot vērā ekonomisko un ģeopolitisko situāciju, ir pieaugušas līdz 2 178 EUR/m2.  Līdz ar to jauna sociālā un pašvaldības īres dzīvojamā fonda izveidei, izbūvējot jaunas dzīvojamās mājas, indikatīvi nepieciešams paredzēt līdz **2 178 EUR**/m2.  Ņemot vērā atsevišķu atbalstāmo darbību izmaksu pamatojumu, pasākumam plānotā finansējuma ietvaros ir iespējams sasniegt šādu rādītāju:  **1 952** (Jaunu vai modernizētu sociālo un pašvaldību īres mājokļu kapacitāte) = (21 000 001 EUR / (350 EUR/m2 x 50m2)) + ( 24 900 000 EUR / (1200 EUR/m2 x 50m2)) + (36 750 000 EUR/ (2 178 EUR m2 x 50 m2)).  *Tiek pieņemts, ka vidējais atjaunojama vai izbūvējama dzīvokļa izmērs ir 50m2.* |
| **Intervences loģika**  Programmas ietvaros ir paredzēts uzbūvēt līdz 752 jauniem sociālajiem un pašvaldību īres mājokļiem (no kuriem paredzēts līdz 415 mājokļiem radīt, pārbūvējot vai atjaunojot tehniski sliktā stāvoklī esošas ēkas un līdz 337 mājokļiem radīt, uzbūvējot jaunas dzīvojamās mājas), kā arī atjaunot līdz 1200 esošajiem atsevišķiem sociālajiem un pašvaldību īres mājokļiem, kas ir tehniski sliktā stāvoklī. Tādējādi nodrošinot sociālo un pašvaldības īres mājokli 1 952 personām jeb mājsaimniecībām. |
| **Iespējamie riski**   1. Būvniecības izmaksu celšanās – šo risku esam mēģinājuši mazināt aprēķinos par potenciālajām būvniecības izmaksām iekļaujot prognozētās būvniecības izmaksu izmaiņas atbilstoši Ekonomikas ministrijas 2019.gadā veiktajam pētījumam par prognozētām izmaiņām darbaspēka un būvmateriālu izmaksās būvniecības nozarē Latvijā. 2. Īres līguma noslēgšanas laiks – pastāv iespēja, ka pašvaldību iekšējo procedūru dēļ ir iespējama aizkavēšanās ar īres līguma noslēgšanu ar atjaunoto vai izīrēto mājokļu īrniekiem, taču šo risku plānots novērst, programmas nosacījumos nosakot prasības tam, cik ilgā laikā pēc mājokļa atjaunošanas vai uzbūvēšanas pašvaldībai jāiesniedz informācija par noslēgto īres līgumu, tādējādi mudinot pašvaldības būt efektīvas šajā jautājumā. |
| **Rādītāja sasniegšana** | Sociālais un pašvaldības īres mājoklis ir izīrēts personai (ģimenei). Apliecinājums: pašvaldības iesniegta informācija par noslēgtajiem īres līgumiem projekta ietvaros atjaunotā vai jaunizbūvētā mājoklī. |

|  |  |
| --- | --- |
| **Rādītāja Nr. (ID)** | **i.4.3.1.a** |
| **Rādītāja nosaukums** | Jaunu vai modernizētu sociālās aprūpes iestāžu (izņemot sociālo mājokļu) kapacitāte |
| **Rādītāja definīcija** | Maksimālais personu skaits, kuras jaunuzceltās vai modernizētās sociālās aprūpes iestādes var apkalpot vai aprūpēt vismaz vienu reizi gada laikā.[[6]](#footnote-7) |
| **Rādītāja veids** | Iznākuma |
| **Rādītāja mērvienība** | Personas/gadā[[7]](#footnote-8) |
| **Bāzes (sākotnējās) vērtības gads un bāzes vērtība** | 0 |
| **Starpposma vērtība** uz 31.12.2024. | 0 |
| **Sasniedzamā vērtība** uz 31.12.2029. (bez elastības finansējuma) | LM – 148 (4.3.1.2. – 112, 4.3.1.5. – 36) |
| **Sasniedzamā vērtība** uz 31.12.2029. (ar elastības finansējumu) | LM -  166 (4.3.1.2. – 112, 4.3.1.5. – 54) |
| **Pieņēmumi un aprēķini[[8]](#footnote-9)** | **Kritēriji rādītāju izvēlei**: Plānojot ieguldījumus, tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   * **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. * **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām gadījumos, kad viena SAM ietvaros plānoto darbību klāsts ir gana plašs. * **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots[[9]](#footnote-10)**  Projekta dati.  Informācija Eiropas Savienības (turpmāk - ES) fondu vadībā iesaistītajām iestādēm par rādītāju vērtību sasniegšanu būs pieejama Kohēzijas politikas fondu vadības informācijas sistēmā (turpmāk – KP VIS). |
| **Veiktie aprēķini un pieņēmumi, kas izmantoti aprēķiniem**  4.3.1.2. - sasniedzamā vērtība aprēķināta, balstoties uz šādiem pieņēmumiem:  1) saskaņā ar 01.01.2021. Valsts sociālās politikas monitoringa informācijas sistēmas (turpmāk – SPOLIS) datiem Valsts sociālās aprūpes centru (turpmāk - VSAC) aprūpē bija 150 bērni ar smagiem un ļoti smagiem funkcionāliem traucējumiem. Periodā no 2021. gada 1. septembra līdz 2024. gada 1.septembrim bērnu ar smagiem un ļoti smagiem funkcionāliem traucējumiem, kuri saņēma aprūpi VSAC, skaits samazinājās no 136 uz 103 Pēdējos gados bērnu skaitam VSAC ir tendence samazināties zemās dzimstības dēļ, kā arī vecāki retāk izvēlas savu bērnu ar smagiem un ļoti smagiem funkcionāliem traucējumiem ievietot VSAC. To ir veicinājuši dažādi faktori, tostarp plašāka sabiedrībā balstītu sociālo pakalpojumu[[10]](#footnote-11) un valsts atbalsta[[11]](#footnote-12) pieejamība. Ņemot vērā minēto, jaunveidojamo klientu vietu skaita samazinājums no 120 uz 112 atspoguļo izmaiņas pieprasījumā pēc pakalpojuma. 01.09.2024. atbilstoši VSAC sniegtajiem statistikas datiem VSAC aprūpē atradās 103 bērni;  2) saskaņā ar MK 13.06.2017. noteikumu Nr. 338 "Prasības sociālo pakalpojumu sniedzējiem"[[12]](#footnote-13) (turpmāk - MK 13.06.2017. noteikumi Nr. 338) 27. punktu bērnu aprūpes institūcija ģimeniskai videi pietuvinātu sociālo pakalpojumu (turpmāk – ĢVPP) veido atsevišķās dzīvokļa tipa sociālā pakalpojuma sniegšanas vietās. Papildus minēto noteikumu 39. punktā ir noteikts, ka aprūpē esošo bērnu skaits vienā grupā nav lielāks par astoņiem bērniem, bet 42. punktā - ka, veidojot vairākas aprūpē esošu bērnu grupas, nodrošina, ka ēkā neatrodas vairāk par 24 bērniem.  Ņemot vērā izmēģinājuma projekta[[13]](#footnote-14) rezultātus, tiecoties nodrošināt bērnu ar smagiem un ļoti smagiem funkcionāliem traucējumiem prasmju, iemaņu un intelektuālo spēju attīstību maksimāli ģimeniskai videi pietuvinātā vidē, bērnu skaits grupā un ēkā ir plānojams mazāks par prasībās noteikto.  3) attiecīgi, balstoties uz 1) un 2) punktā minēto informāciju, plānots apzināt un vienoties par 10 ĢVPP izveides vietām, kurās tiktu radīta infrastruktūra ar ne vairāk kā 12 klientu vietām ēkā bērniem un jauniešiem[[14]](#footnote-15) ar smagiem un ļoti smagiem funkcionāliem traucējumiem.  Sākotnēji izmaksas noteiktas, balstoties uz 4.3.1.2. pasākumam sākotnēji pieejamo finansējumu (26 100 000 EUR, t.sk. ERAF 22 185 000 EUR) un pieņēmumiem par nepieciešamajām izmaksām, proti, pieņēmumiem par pamatu izmantojot informāciju par būvniecības izmaksām, kas radušās ES fondu 2014.-2020. gada plānošanas perioda darbības programmas "Izaugsme un nodarbinātība" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" ietvaros jaunas infrastruktūras izveidei ĢVPP sniegšanai, kā arī aplēses par papildu nepieciešamo finansējumu, nodrošinot izveidotās infrastruktūras aprīkošanu ar nepieciešamo materiāltehnisko aprīkojumu un teritorijas labiekārtošanu. Nosakot būvniecības izmaksas 4.3.1.2.pasākuma ieviešanas plānošanas sākumā, tika ņemts vērā tā brīža pētījums par prognozētām izmaiņām darbaspēka un būvmateriālu izmaksām būvniecības nozarē Latvijā 2021.-2025[[15]](#footnote-16), pielietojot kombinēto prognozi - atbilstoši šai prognozei kopējās būvniecības izmaksas % pret iepriekšējo gadu pieaugs vidēji 2021. gadā 6,6 %, 2022. gadā 5,6 %, 2023. gadā 3,7 %, 2024. gadā 3,5 % un 2025. gadā 2,6 %.  Tomēr 2024. gadā izmaksas pārskatītas ņemot vērā šādus apsvērumus, proti, ka:  - ģeopolitisku apsvērumu dēl ir joprojām novērojama būvniecības nozares izmaksu celšanās. To apliecina gan CSP būvniecības izmaksu izmaiņu statistika periodā no 2021. gada līdz 2024. gada 3. ceturksnim[[16]](#footnote-17) (vidēji 30%), kā arī aktualizētais pētījums par prognozētām izmaiņām darbaspēka un būvmateriālu izmaksām būvniecības nozarē Latvijā 2022.-2026., kas, pielietojot kombinēto prognozi paredz, ka kopējās būvniecības izmaksas % pret iepriekšējo gadu 2025. gadā kopumā pieaugs par 8,6% un 2026. gadā 9.3%. Attiecīgi, pieņemot, ka 4.3.1.2. pasākuma ietvaros būvniecības līgumi tiks noslēgti 2025. gadā, tad kopējais būvniecības cenu pieaugums 4.3.1.2. pasākuma ietvaros kopš 2021. gada varētu vidēji veidot 38,6%**;**  - 4.3.1.2. pasākuma īstenošanai tiek novirzīts papildu finansējums, proti, atbilstoši rosinātajām izmaiņām Programmā 4.3.1.1. pasākumam pieejamais ERAF finansējums 425 589 EURapmērā tiek pārdalīts 2.5.1. specifiskā atbalsta mērķa STEP iniciatīvas ietvaros īstenotajam Rīgas brīvostas infrastruktūras attīstības projektam Kundziņsalā, savukārt atlikušais ERAF finansējums 18 111 EURtiek novirzīts 4.3.1.2. pasākuma īstenošanai.  Aprēķinot nepieciešamā aprīkojuma un teritorijas labiekārtošanas izmaksas ir ņemta vērā mērķa grupas specifika – proti, tas paredzēts bērniem un jauniešiem ar smagiem un ļoti smagiem funkcionāliem traucējumiem. Lai nodrošinātu minētai mērķa grupai piemērotāko aprīkojumu, t.sk. ir paredzēti inovatīvi un bērnu un jauniešu vajadzībām atbilstoši risinājumi (piemēram, sensoru sistēmas personu kontrolei, pārvietošanas sistēmas personām ar kustību traucējumiem jeb tā sauktās sliežu griestu celšanas sistēmas, asistīvās tehnoloģijas u.c.). Papildus bērniem un jauniešiem, kuriem nepieciešama paliatīvā aprūpe, aprīkojumā paredzēti tādi risinājumi kā, piemēram, funkcionālās gultas, piecelšanās pacēlāji, mobilās hidrauliskās vannas u.c. Savukārt, plānojot izmaksas teritorijas labiekārtošanai, ņemtas vērā prasības, lai nodrošinātu drošu vidi un maksimāli mazinātu traumu risku, kā arī veicinātu bērnu un jauniešu pārvietošanās prasmju attīstību un nostiprināšanu. Teritorijas labiekārtošanas pasākumus tiks plānoti tādā apmērā, lai nodrošinātu vides piekļūstamību, atbilstu minimālajām prasībām ēkas nodošanai ekspluatācijā, kā arī veidotu ainavu atbilstoši mērķa grupas personu vajadzībām (piem., lapenes izveide kopīgām nodarbībām ārā, šūpoles un cits aprīkojums, kas piemērots personām ar funkcionāliem traucējumiem, u.c.).  Attiecīgi:  2021. gadā, kad tika uzsākta 4.3.1.2. pasākuma plānošana, izmaksu aprēķins tika veikts, izdalot atsevišķi iepriekšējos pieņēmumus par izmaksām līdzīga, ģimeniskais videi pietuvināta pakalpojuma izveidei, proti, 142 279 EUR[[17]](#footnote-18). Minētajās izmaksas uz vienu vietu tiek ietvertas visas ar būvniecību saistītās izmaksas, t.sk. arī teritorijas labiekārtošana, kas, ņemot vērā mērķa grupas specifiku (bērni ar smagiem un ļoti smagiem funkcionāliem traucējumiem), ir jānodrošina virs minimālajām prasībām.  Savukārt, aktualizējot datus pēc būvniecības izmaksu prognozēm 2024. gadā, aprēķins vienas vietas izveidei veidojas šādi:  1) 142 279 EUR + 38,6% = 142 279 EUR + 54 920 EUR (būvniecības izmaksu pieaugums vienai vietai) = 197 199 EUR;  2) klāt pierēķinot izmaksas materiāli tehniskā nodrošinājuma iegādei: 197 199 + 36 000 EUR (pieņēmumi par aprīkojuma iegādes izmaksām uz vienu pakalpojuma sniegšanas vietu) = 233 199 EUR jeb vidēji ~233 200 EUR;  3) pie šāda aprēķina pieejamā finansējuma ietvaros ir iespēja nodrošināt ĢVPP vidēji 112 personām: 26 121 308 EUR / 233 200 EUR = vidēji 112 personas.  Starpposma vērtība netiek noteikta, pieņemot, ka rādītājs tiks izpildīts, projektam noslēdzoties, kad tiks izveidota infrastruktūra ĢVPP nodrošināšanai.  4.3.1.5. - sasniedzamā vērtība (*ar elastības finansējumu*) aprēķināta, balstoties uz šādiem pieņēmumiem:  Ņemot vērā, ka 4.3.1.5.pasākuma ietvaros plānots veidot jaunu sabiedrībā balstītu sociālo pakalpojumu infrastruktūru cilvēkiem, tai skaitā bērniem, ar smagiem un ļoti smagiem garīga rakstura traucējumiem un multipliem traucējumiem, kuras izveidē tiks pielietoti īpaši infrastruktūras un aprīkojuma risinājumi (piemēram, sensoru sistēmas personu kontrolei, pārvietošanas sistēmas personām ar kustību traucējumiem jeb tā sauktās sliežu griestu celšanas sistēmas, asistīvās tehnoloģijas, tehniskie palīglīdzekļi u.c.), veidojot vidi, ko pēc iespējas patstāvīgi var izmantot visi pakalpojuma saņēmēji, tiek pieņemts, ka vienas sabiedrībā balstītu sociālo pakalpojumu (grupu dzīvoklis, dienas aprūpes centrs vai specializētā darbnīca) sniegšanas vietas izveides izmaksas būs līdzvērtīgas vienas ĢVPP sniegšanai vietas izveides izmaksām bērniem un jauniešiem ar smagiem un ļoti smagiem funkcionāliem traucējumiem 4.3.1.2.pasākuma ietvaros, t.i., 217 500 EUR (pieņēmumus izmaksu apmēra noteikšanai skat. pie 4.3.1.2. pasākuma rādītāja aprēķina).  Attiecīgi secināms, ka, novirzot 4.3.1.5.pasākuma kopējo attiecināmo finansējumu 11 738 120 EUR (tai skaitā ERAF – 9 977 402 EUR), aritmētiski to sadalot ar plānotajām izmaksām vienas sabiedrībā balstītu sociālo pakalpojumu sniegšanas vietas izveidei – 217 500 EUR, 4.3.1.5.pasākuma ietvaros būs iespējams izveidot vidēji **54** sabiedrībā balstītu sociālo pakalpojumu sniegšanas vietas.  Aprēķins: 11 738 120 EUR / 217 500 EUR = 54 vietas.  Starpposma vērtība netiek noteikta, pieņemot, ka rādītājs tiks izpildīts, projektiem noslēdzoties, kad tiks izveidota jauna sabiedrībā balstītu sociālo pakalpojumu infrastruktūra.  Sasniedzamā vērtība (*bez elastības finansējuma[[18]](#footnote-19)*) noteikta, pieņemot, ka 4.3.1.5. pasākuma ietvaros bez elastības finansējuma tiks īstenoti abi no plānotajiem diviem projektiem (samazinātā apmērā) un pašvaldību atbalstam tiks novirzīts finansējums 7 750 963 EUR (tai skaitā ERAF – 6 588 319) apmērā, kura ietvaros būs iespējams izveidot vidēji **36** jaunas sabiedrībā balstītu sociālo pakalpojumu sniegšanas vietas. Pieņēmumi balstīti uz pieejamo finansējumu bez elastības finansējuma un vienas sabiedrībā balstītu sociālo pakalpojumu sniegšanas vietas izveides izmaksas – 217 500 EUR (7 750 963 EUR / 217 500 EUR = 36 pakalpojumu vietas). |
| **Intervences loģika**  4.3.1.2. – lai sekmētu bērnu un jauniešu ar smagiem un ļoti smagiem funkcionāliem traucējumiem neatkarīgas dzīves iespējas un veicinātu viņu dzīves kvalitātes uzlabošanos, nepieciešams uzlabot VSAC pakalpojumu kvalitāti, tuvinot tos kopienā (nevis institūcijā) sniegtajiem pakalpojumiem, atbilstoši MK 13.06.2017. noteikumos Nr. 338 noteiktajām prasībām bērnu aprūpes institūcijām ĢVPP nodrošināšanai. Attiecīgi plānots izveidot vismaz 10 ĢVPP sniegšanas vietas ar ierobežotu maksimālo vietu skaitu ēkā (t.i., līdz 12 bērniem un jauniešiem).  4.3.1.5. – lai veicinātu cilvēku, tai skaitā bērnu, ar smagiem un ļoti smagiem garīga rakstura traucējumiem un multipliem traucējumiem neatkarīgas dzīves iespējas un veicinātu viņu dzīves kvalitātes uzlabošanos, kā arī viņu integrāciju sabiedrībā, nepieciešams izveidot jaunu sabiedrībā balstītu sociālo pakalpojumu infrastruktūru ar specifiskiem risinājumiem un pieejām pakalpojuma nodrošināšanā tieši šādai mērķa grupai, kurai līdzšinēji sabiedrībā balstīti sociālie pakalpojumi praktiski nebija pieejami, vai pieejami ļoti ierobežotā apmērā atsevišķās lielajās pašvaldībās. Attiecīgi plānots īstenot 2 projektus pašvaldībās, kurās ir lielākais cilvēku, tai skaitā bērnu, ar smagiem un ļoti smagiem garīga rakstura traucējumiem un multipliem traucējumiem īpatsvars, tādējādi palielinot šāda veida pakalpojumu pieejamību. 4.3.1.5. pasākuma ietvaros var īstenot arī vairāk projektus, ja netiek pārsniegts pasākumam plānotais kopējā attiecināmā finansējuma apmērs. |
| **Iespējamie riski**   1. Sabiedrības attieksmes izmaiņu gadījumā (ja samazinās bērnu skaits ar smagiem un ļoti smagiem funkcionāliem traucējumiem, t.sk. institucionālajā aprūpē esošo bērnu skaits) izveidotā infrastruktūrā var tikt nodrošināti pakalpojumi pilngadīgām personām, tādejādi novēršot infrastruktūras dīkstāves risku. 2. Patēriņa cenu izmaiņas (kāpums) – risks mazināts, rādītāja aprēķinā ietverot Finanšu ministrijas prognozi patēriņa cenu indeksa izmaiņām 2020.-2023. gadā. 3. Infrastruktūras izveides kavēšanās – risku plānots mazināt, piesaistot attiecīgus ekspertus iepirkuma dokumentācijas sagatavošanai un būvdarbu uzraudzībai. |
| **Rādītāja sasniegšana** | 4.3.1.2. - rādītājs tiks uzskatīts par sasniegtu, kad tiks izveidota infrastruktūra ĢVPP sniegšanai bērniem un jauniešiem ar smagiem un ļoti smagiem funkcionāliem traucējumiem, kuri saņem valsts finansētu ilgstošas sociālās aprūpes un sociālās rehabilitācijas pakalpojumu VSAC, t.i., kad tiks:  1) pabeigta infrastruktūras izbūve un objekts nodots ekspluatācijā (t.sk. Būvvalde pieņems ēku ekspluatācijā, kā arī tiek veikts attiecīgs ieraksts zemesgrāmatā);  2) labiekārtota ĢVPP sniegšanas vieta (nodošanas un pieņemšanas akts).  4.3.1.5. - rādītājs tiks uzskatīts par sasniegtu, kad tiks izveidota jauna sabiedrībā balstītu sociālo pakalpojumu infrastruktūra cilvēkiem, tai skaitā bērniem, ar smagiem un ļoti smagiem garīga rakstura traucējumiem un multipliem traucējumiem, t.i., kad tiks:  1) pabeigta infrastruktūras izbūve un objekts nodots ekspluatācijā (t.sk. Būvvalde pieņems ēku ekspluatācijā, kā arī tiek veikts attiecīgs ieraksts zemesgrāmatā);  2) labiekārtota sabiedrībā balstītu sociālo pakalpojumu sniegšanas vieta (nodošanas un pieņemšanas akts).  Rādītāja uzskaites līmenis – projekts. |

|  |  |
| --- | --- |
| **Rādītāja Nr. (ID)** | **i.4.3.1.b** |
| **Rādītāja nosaukums** | Izvēlētas un saskaņotas vietas jaunu vai modernizētu sociālās aprūpes iestāžu izveidei. |
| **Rādītāja definīcija** | Konkrētu vietu skaits (adreses), kas identificētas sadarbībā ar valsts iestādēm, valsts kapitālsabiedrībām, pašvaldībām un to kapitālsabiedrībām un kurās iespējams attīstīt infrastruktūru ĢVPP sniegšanai ārpusģimenes aprūpē esošajiem bērniem |
| **Rādītāja veids** | Programmas specifiskais iznākuma rādītājs |
| **Rādītāja mērvienība** | Pakalpojuma sniegšanas vietas |
| **Bāzes (sākotnējās) vērtības gads un bāzes vērtība** | 0 |
| **Starpposma vērtība** uz 31.12.2024. | LM - 10 |
| **Sasniedzamā vērtība** uz 31.12.2029. (bez elastības finansējuma) | LM – 10 |
| **Sasniedzamā vērtība** uz 31.12.2029. (ar elastības finansējumu) | LM – 10 |
| **Pieņēmumi un aprēķini[[19]](#footnote-20)** | **Kritēriji rādītāju izvēlei**: Plānojot ieguldījumus, tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   * **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. * **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām gadījumos, kad viena SAM ietvaros plānoto darbību klāsts ir gana plašs. * **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots**  Projekta dati. |
| **Veiktie aprēķini un pieņēmumi, kas izmantoti aprēķiniem**  4.3.1.2. - sasniedzamā vērtība noteikta, balstoties uz pieņēmumu, ka projekta īstenošanas gaitā līdz 31.12.2024. finansējuma saņēmējs sadarbībā ar valsts iestādēm, valsts kapitālsabiedrībām, pašvaldībām un to kapitālsabiedrībām kuru pārvaldībā ir piemēroti nekustamie īpašumi, apzinās un ar LM saskaņos 10 vietas (konkrētas adreses[[20]](#footnote-21)) jaunu vai modernizētu sociālās aprūpes iestāžu izveidei, kas ir secīgi pirmais solis, lai sasniegtu 4.3.1.2. pasākuma mērķi – paaugstināt pakalpojumu kvalitāti un uzlabot pakalpojumu pieejamību VSAC, izveidojot ĢVPP infrastruktūru, tādejādi sekmējot bērnu un jauniešu ar smagiem un ļoti smagiem funkcionāliem traucējumiem neatkarīgas dzīves iespējas un dzīves kvalitātes saglabāšanu vai uzlabošanu.  Specifiskā iznākuma rādītāja vērtība (10 pakalpojuma sniegšanas vietas) noteikta, ņemot vērā, ka 4.3.1.2. pasākuma ietvaros plānots nodrošināt 112 klientu vietām ĢVPP nodrošināšanai bērniem un jauniešiem ar smagiem un ļoti smagiem funkcionāliem traucējumiem, vienlaikus paredzot, ka vienā ĢVPP infrastruktūrā nav vairāk par 12 bērniem. Ņemot vērā minēto, noteikts minimālais nepieciešamais infrastruktūras vietu (adrešu) skaits – 10 (t.i., paredzot, ka infrastruktūra var tikt veidota dažādam klientu skaitam, vienlaikus nepārsniedzot 12 klientus vienā objektā) 112 (klientu vietu skaits ĢVPP nodrošināšanai)/ne vairāk kā 12 (maksimāli izveidojamo klientu vietu skaits vienā infrastruktūras objektā)).  Izmaksas rādītāja sasniegšanai tiks nodrošinātas kopējā 4.3.1.2. pasākumam pieejamā kopējā attiecināmā finansējuma ietvaros, kas plānots 26 121 308 EUR, t.sk. ERAF 22 203 111 EUR. |
| **Intervences loģika**  4.3.1.2. – lai sekmētu bērnu un jauniešu ar smagiem un ļoti smagiem funkcionāliem traucējumiem neatkarīgas dzīves iespējas un veicinātu viņu dzīves kvalitātes uzlabošanos, nepieciešams uzlabot VSAC pakalpojumu kvalitāti, tuvinot tos kopienā (nevis institūcijā) sniegtajiem pakalpojumiem, atbilstoši MK 13.06.2017. noteikumos Nr. 338 noteiktajām prasībām bērnu aprūpes institūcijām ĢVPP nodrošināšanai. Attiecīgi plānots izveidot vismaz 10 ĢVPP sniegšanas vietas ar ierobežotu maksimālo vietu skaitu ēkā (t.i., līdz 12 bērniem un jauniešiem). |
| **Iespējamie riski**  Specifiskā iznākuma rādītāja sasniegšanu varētu kavēt apstāklis, ka pašvaldību rīcībā nav piemērota nekustamā īpašuma, kas būtu atbilstošs bērnu ĢVPP infrastruktūras izveides prasībām, vai arī maza pašvaldību motivācija sadarboties 4.3.1.2. pasākuma ietvaros un piedāvāt no savas puses risinājumu bērnu ĢVPP infrastruktūras izveidei. |
| **Rādītāja sasniegšana** | 4.3.1.2. - rādītājs tiks uzskatīts par sasniegtu, kad finansējuma saņēmējs būs sagatavojis sarakstu ar 10 izvēlētām un ar LM saskaņotām infrastruktūras vietām un piedāvāto risinājumu.  Rādītāja uzskaites līmenis – projekts. |

|  |  |
| --- | --- |
| **Rādītāja Nr. (ID)** | **RCR 67** |
| **Rādītāja nosaukums** | Ikgadējais jaunu vai modernizētu sociālo mājokļu lietotāju skaits |
| **Rādītāja definīcija** | Personu skaits, kuras dzīvo jaunuzceltos vai modernizētos sociālajos mājokļos gada laikā pēc atbalsta programmas intervences.[[21]](#footnote-22)  Aprēķins jāveic pēc pasākuma pabeigšanas, pamatojoties uz reģistrēto izmitināto mājsaimniecības locekļu skaitu. Rādītāja bāzes vērtība attiecas uz atbalstītā objekta lietotāju skaitu, kas aprēķināts gadu pirms intervences sākuma, un jaunuzceltām ēkām tas ir nulle. |
| **Rādītāja veids** | Rezultāta |
| **Rādītāja mērvienība** | Personu skaits[[22]](#footnote-23) |
| **Bāzes (sākotnējās) vērtības gads un bāzes vērtība** | 0 |
| **Starpposma vērtība** uz 31.12.2024. | N/A |
| **Sasniedzamā vērtība** uz 31.12.2029. | EM –   1 952 |
| **Pieņēmumi un aprēķini[[23]](#footnote-24)** | **Kritēriji rādītāju izvēlei**: Plānojot ieguldījumus tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   * **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. * **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. * **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots[[24]](#footnote-25)**  Informāciju par programmas ietvaros jaunu vai modernizētu sociālo un pašvaldības īres mājokļu lietotājiem varēs iegūt no pašvaldību programmas ietvaros sniegtajām atskaitēm par personu skaitu, kam šie mājokļi izīrēti ikgadēji. |
| Pasākumam plānotā kopējā finansējuma 82 650 001 EUR (82 650 001 =  70 252 500 EUR (ERAF finansējums) + 12 397 501 EUR (pašvaldību līdzfinansējums)) ietvaros paredzēts veikt:   1. **atsevišķu telpu grupu atjaunošanu/pārbūvi**, paredzot tam finansējumu 21 000 001 EUR apmērā; 2. **ēku atjaunošanu/pārbūvi**, paredzot tam finansējumu 24 900 000 EUR apmērā; 3. **jaunu ēku būvniecību** (tai skaitā, nepabeigtu un ekspluatācijā nenodotu jaunbūvju pabeigšanu), paredzot tam finansējumu 36 750 000 EUR).   **\* Atsevišķu telpu grupu atjaunošanas/pārbūves izmaksu pamatojums:**  Saskaņā ar Rīgas domes Mājokļu un vides departamenta sniegto informāciju, 2019.gadā vidējās sociālā un pašvaldības dzīvojamā fonda atjaunošanas izmaksas Rīgā bija 250 EUR/m2. Ņemot vērā prognozēto būvniecības izmaksu pieaugumu, esošā sociālā un pašvaldības dzīvojamā fonda (atsevišķu telpu grupu) atjaunošanai, nodrošinot pilnu mājokļa aprīkojumu (santehnika, apgaismojuma iekārtas, dušas un tualetes iekārtas), izņemot virtuves iekārtu un mēbeles, ir nepieciešams paredzēt līdz **350 EUR**/m2.  **\* Ēku atjaunošanas/pārbūves izmaksu pamatojums:**  Saskaņā ar Rīgas pašvaldības kapitālsabiedrības “Rīgas pilsētbūvnieks” pieredzi un sniegto informāciju 2019. gadā vidējās esošu pašvaldības sociālo un īres ēku atjaunošanas/pārbūves izmaksas ar pilnu aprīkojumu (santehnika, apgaismojuma iekārtas, virtuves iekārta, dušas un tualetes iekārtas), bet bez mēbelēm, Rīgā bija 1000 EUR/m2. Ņemot vērā prognozēto būvniecības izmaksu pieaugumu, pārbūvējot un atjaunojot esošas ēkas, būvniecībai ir nepieciešams paredzēt līdz **1200 EUR**/m2.  \* **Jaunu ēku būvniecības izmaksu pamatojums** (tai skaitā, nepabeigtu un ekspluatācijā nenodotu jaunbūvju pabeigšanu):    Saskaņā ar Rīgas pašvaldības kapitālsabiedrības “Rīgas pilsētbūvnieks” pieredzi un sniegto informāciju 2019. gadā vidējās jaunu pašvaldības īres un sociālo dzīvojamo māju izbūves izmaksas ar pilnu aprīkojumu (santehnika, apgaismojuma iekārtas, virtuves iekārta, dušas un tualetes iekārtas), bet bez mēbelēm, Rīgā bija 1000 EUR/m2. Ņemot vērā prognozēto būvniecības izmaksu pieaugumu, jauna sociālā un pašvaldības dzīvojamā fonda būvniecībai tika prognozēts, ka būs nepieciešams paredzēt līdz 1200 EUR/m2.  Vienlaikus, apkopojot informāciju jau 2023. gadā par pašvaldību, organizētajiem iepirkumiem tieši jaunu īres dzīvojamo māju būvniecībai un piedāvājumu ietvaros iesniegtajam tāmēm, faktiskās jaunas daudzdzīvokļu dzīvojamās mājas, kas atbilstu SAM pasākuma nosacījumiem, būvniecības izmaksas 2023. gadā , ņemot vērā ekonomisko un ģeopolitisko situāciju, ir pieaugušas līdz 2 178 EUR/m2.  Līdz ar to jauna sociālā un pašvaldības īres dzīvojamā fonda izveidei, izbūvējot jaunas dzīvojamās mājas, indikatīvi nepieciešams paredzēt līdz **2 178 EUR**/m2.  Ņemot vērā atsevišķu atbalstāmo darbību izmaksu pamatojumu, pasākumam plānotā finansējuma ietvaros ir iespējams sasniegt šādu rādītāju:  **1 952** (Ikgadējais jaunu vai modernizētu sociālo mājokļu lietotāju skaits) = (21 000 001 EUR / (350 EUR/m2 x 50m2)) + ( 24 900 000 EUR / (1200 EUR/m2 x 50m2)) + (36 750 000 EUR/ (2 178 EUR m2 x 50 m2)).  *Tiek pieņemts, ka vidējais atjaunojama vai izbūvējama dzīvokļa izmērs ir 50m2.* |
| **Intervences loģika**  Programmas ietvaros ir paredzēts uzbūvēt līdz 752 jauniem sociālajiem un pašvaldību īres mājokļiem (no kuriem paredzēts līdz 415 mājokļiem radīt, pārbūvējot vai atjaunojot tehniski sliktā stāvoklī esošas ēkas un līdz 337 mājokļiem radīt, uzbūvējot jaunas dzīvojamās mājas), kā arī atjaunot līdz 1200 esošajiem atsevišķiem sociālajiem un pašvaldību īres mājokļiem, kas ir tehniski sliktā stāvoklī. Tādējādi nodrošinot sociālo un pašvaldības īres mājokli 1 952 personām jeb mājsaimniecībām. |
| **Iespējamie riski**   1. Būvniecības izmaksu celšanās – šo risku esam mēģinājuši mazināt aprēķinos par potenciālajām būvniecības izmaksām iekļaujot prognozētās būvniecības izmaksu izmaiņas atbilstoši Ekonomikas ministrijas 2019.gadā veiktajam pētījumam par prognozētām izmaiņām darbaspēka un būvmateriālu izmaksās būvniecības nozarē Latvijā. 2. Īres līguma noslēgšanas laiks – pastāv iespēja, ka pašvaldību iekšējo procedūru dēļ ir iespējama aizkavēšanās ar īres līguma noslēgšanu ar atjaunoto vai izīrēto mājokļu īrniekiem, taču šo risku plānots novērst programmas nosacījumos nosakot prasības tam, cik ilgā laikā pēc mājokļa atjaunošanas vai uzbūvēšanas pašvaldībai jāiesniedz informācija par noslēgto īres līgumu, tādējādi mudinot pašvaldības būt efektīvas šajā jautājumā. |
| **Rādītāja sasniegšana** | Sociālais un pašvaldības īres mājoklis ir izīrēts personai (ģimenei). Apliecinājums: pašvaldības iesniegta informācija par noslēgtajiem īres līgumiem un attiecīgo personu skaitu mājsaimniecībā projekta ietvaros atjaunotā vai jaunizbūvētā mājoklī. |

|  |  |
| --- | --- |
| **Rādītāja Nr. (ID)** | **r.4.3.1.b** |
| **Rādītāja nosaukums** | Personu skaits, kuras izmanto jaunu vai modernizētu sociālās aprūpes iestāžu pakalpojumus, gadā |
| **Rādītāja definīcija** | Reģistrēto personu skaits, kas gada laikā pēc atbalstāmo darbību pabeigšanas vismaz vienu reizi apkalpoti jaunajā vai modernizētajā sociālās aprūpes iestādē.  Rādītāja bāzes vērtība jaunām iestādēm ir nulle. |
| **Rādītāja veids** | Programmas specifiskais rezultāta rādītājs |
| **Rādītāja mērvienība** | Lietotāji/gadā[[25]](#footnote-26) |
| **Bāzes (sākotnējās) vērtības gads un bāzes vērtība** | 2021[[26]](#footnote-27) - 0 |
| **Starpposma vērtība** uz 31.12.2024. | N/A |
| **Sasniedzamā vērtība** uz 31.12.2029. (bez elastības finansējuma) | LM – 148 (4.3.1.2. – 112, 4.3.1.5. – 36) |
| **Sasniedzamā vērtība** uz 31.12.2029. (ar elastības finansējumu) | LM –166 (4.3.1.2. – 112, 4.3.1.5. – 54) |
| **Pieņēmumi un aprēķini[[27]](#footnote-28)** | **Kritēriji rādītāju izvēlei**: Plānojot ieguldījumus, tika izvēlēti tādi regulu priekšlikumos ietvertie kopējie iznākuma un rezultāta rādītāji, kas visatbilstošāk atspoguļo sagaidāmos risinājumus un rezultātus, ņemot vērā plānotās darbības specifisko atbalsta mērķu ietvaros.   * **Sasaiste** **ar plānotajiem ieguldījumiem**. Rādītāju izvēlē tika ņemts vērā, vai izvēlētais rādītājs var atspoguļot rezultātus un ietekmi, ko radīs veiktie ieguldījumi. * **Būtiskums** **attiecībā uz plānotajiem ieguldījumiem**. Tai skaitā tika apzināts, vai izvēlētais rādītājs atspoguļo pietiekami būtisku apjomu no SAM ietvaros plānotajām darbībām, gadījumos, kad viena SAM ietvaros plānoto darbību klāsts ir gana plašs. * **Datu pieejamība**. Tika vērtēts, vai no projektu datiem vai citiem datu avotiem būs iespējams nodrošināt ticamu un korektu datu iegūšanu, lai nodrošinātu kvalitatīvu rādītāju ieviešanas uzskaiti un iespējas ziņot par to ieviešanas progresu. |
| **Informācijas avots[[28]](#footnote-29)**  LM dati:  Informācija par rādītāja sasniegšanu būs pieejama valsts informācijas sistēmā "Sociālo pakalpojumu sniedzēju reģistrs"[[29]](#footnote-30), kurā valsts sociālās aprūpes centrs saskaņā ar Sociālo pakalpojumu un sociālās palīdzības likuma 17. panta (1) daļu reģistrē ģimeniskai videi pietuvināta sociālā pakalpojuma sniegšanu bērniem ar funkcionāliem traucējumiem (t.sk. norādot klientu vietu skaitu).  Informācija par rādītāja sasniegšanu (t.i., personu skaits, kuras saņem ĢVPP un sabiedrībā balstītus sociālos pakalpojumus), būs pieejama Labklājības informācijas sistēmā (LabIS).  Informācija ES fondu vadībā iesaistītajām iestādēm par rādītāju vērtību sasniegšanu būs pieejama KP VIS. |
| **Veiktie aprēķini un pieņēmumi, kas izmantoti aprēķiniem**  4.3.1.2. - sasniedzamā vērtība aprēķināta, balstoties uz analoģiskiem pieņēmumiem un sasniedzamās vērtības izmaksu aprēķinu, kas izmantots iznākuma rādītāja (i.4.3.1.a) vērtības noteikšanai. Attiecīgi prognozējams, ka tiks nodrošināta maksimāla izveidotās ĢVPP infrastruktūras noslodze, sniedzot pakalpojumu  112 bērniem pirmajā gadā pēc intervences beigām.  4.3.1.5. - sasniedzamā vērtība (t.sk. bez elastības finansējuma) aprēķināta, balstoties uz analoģiskiem pieņēmumiem un sasniedzamās vērtības izmaksu aprēķinu, kas izmantots iznākuma rādītāja (i.4.3.1.a) vērtības noteikšanai. Attiecīgi tiek prognozēts, ka tiks nodrošināta maksimāla no jauna izveidotās sabiedrībā balstītu sociālo pakalpojumu infrastruktūras noslodze, sniedzot pakalpojumu vidēji 54 (t.sk. vidēji 36 bez elastības finansējuma) cilvēkiem, tai skaitā bērniem, ar smagiem un ļoti smagiem garīga rakstura traucējumiem un multipliem traucējumiem.  Bāzes vērtība noteikta, pieņemot, ka tiks izveidota jauna infrastruktūra ĢVPP un sabiedrībā balstītu sociālo pakalpojumu sniegšanai. |
| **Intervences loģika**  4.3.1.2. - lai sekmētu bērnu un jauniešu ar smagiem un ļoti smagiem funkcionāliem traucējumiem neatkarīgas dzīves iespējas un veicinātu viņu dzīves kvalitātes uzlabošanos, nepieciešams uzlabot VSAC pakalpojumu kvalitāti, tuvinot tos kopienā (nevis institūcijā) sniegtajiem pakalpojumiem, atbilstoši MK 13.06.2017. noteikumos Nr. 338 noteiktajām prasībām bērnu aprūpes institūcijām ĢVPP nodrošināšanai. Attiecīgi plānots izveidot vismaz 10 ĢVPP sniegšanas vietas ar ierobežotu maksimālo vietu skaitu ēkā (t.i., līdz 12 bērniem un jauniešiem[[30]](#footnote-31)).  4.3.1.5. - lai veicinātu cilvēku, tai skaitā bērnu, ar smagiem un ļoti smagiem garīga rakstura traucējumiem un multipliem traucējumiem neatkarīgas dzīves iespējas un veicinātu viņu dzīves kvalitātes uzlabošanos, kā arī viņu integrāciju sabiedrībā, nepieciešams izveidot jaunu sabiedrībā balstītu sociālo pakalpojumu infrastruktūru ar specifiskiem risinājumiem un pieejām pakalpojuma nodrošināšanā tieši šādai mērķa grupai, kurai līdzšinēji šādi pakalpojumi bija pieejami ļoti ierobežotā apmērā atsevišķās lielajās pašvaldībās. Pēc 2 projektu īstenošanas beigām jaunizveidoti sabiedrībā balstīti sociālie pakalpojumi būs pieejami vismaz 54 cilvēkiem, tai skaitā bērniem, ar smagiem un ļoti smagiem garīga rakstura traucējumiem un multipliem traucējumiem. |
| **Iespējamie riski**   1. Sabiedrības attieksmes izmaiņu gadījumā (ja samazinās bērnu skaits ar smagiem un ļoti smagiem funkcionāliem traucējumiem, t.sk. institucionālajā aprūpē esošo bērnu skaits) izveidotā infrastruktūrā var tikt nodrošināti pakalpojumi pilngadīgām personām, tādejādi novēršot infrastruktūras dīkstāves risku. 2. Patēriņa cenu izmaiņas (kāpums) – risks mazināts, rādītāja aprēķinā ietverot Finanšu ministrijas prognozi patēriņa cenu indeksa izmaiņām 2020.-2023. gadā. 3. Infrastruktūras izveides kavēšanās. |
| **Rādītāja sasniegšana** | Rādītājs tiks uzskatīts par sasniegtu, kad vismaz vienu reizi izveidotajā infrastruktūrā tiks nodrošināta ĢVPP sniegšana bērniem un jauniešiem ar smagiem un ļoti smagiem funkcionāliem traucējumiem vai sabiedrībā balstītu sociālo pakalpojumu sniegšana cilvēkiem, tai skaitā bērniem, ar smagiem un ļoti smagiem garīga rakstura traucējumiem un multipliem traucējumiem (t.i., pieņemts Sociālās integrācijas valsts aģentūras vai pašvaldības lēmums par pakalpojuma piešķiršanu personai).  Rādītāja uzskaites līmenis - projekts. |

**Informācija par 4.3.1.SAM pasākumu ietvaros plānotajiem intervences kodiem**

|  |  |  |  |  |  |  |
| --- | --- | --- | --- | --- | --- | --- |
| **Pasākuma Nr.** | **Pasākuma nosaukums** | **Kārtas Nr.** | **Fonds** | **ES fondu finansējums** | **Intervences laukums** | **ES fonda finansējums** |
| 4.3.1.2. | Pakalpojumu kvalitātes un pieejamības uzlabošana, tuvinot valsts sociālās aprūpes centru filiāles kopienā sniegtajiem (ģimeniskai videi pietuvinātiem) pakalpojumiem | \_ | ERAF | 22 203 111 | **127** | 22 203 111 |
| 4.3.1.3. | Sociālo mājokļu atjaunošana vai jaunu sociālo mājokļu būvniecība | 1 | ERAF | 39 015 000 | **126** | 39 015 000 |
| 4.3.1.3. | Sociālo mājokļu atjaunošana vai jaunu sociālo mājokļu būvniecība | 2 | ERAF | 31 237 500 | **126** | 31 237 500 |
| 4.3.1.5. | Sabiedrībā balstītu sociālo pakalpojumu infrastruktūras izveide un attīstība | \_ | ERAF | 9 977 402 | **127** | 9 977 402 |

1. Definīcija: *RCO 65* The maximum number of persons who can be accommodated in newly built or modernised social housing facilities. Social housing refers to housing provided by government agencies or non-profit organizations for people on low incomes or with particular needs. [↑](#footnote-ref-2)
2. <https://komitejas.esfondi.lv/27/Koplietojamie%20dokumenti/Forms/AllItems.aspx?RootFolder=%2F27%2FKoplietojamie%20dokumenti%2FEK%5Fraditaju%5Fpases%5F%28Indicator%5FFiches%29&FolderCTID=0x0120001A80129B2D13DE4496830D2929709778&View=%7BE40746C3%2D0D4D%2D4464%2DA694%2D211979EFAA9F%7D> [↑](#footnote-ref-3)
3. Unikālo personu skaits [↑](#footnote-ref-4)
4. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-5)
5. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-6)
6. <https://komitejas.esfondi.lv/27/Koplietojamie%20dokumenti/Forms/AllItems.aspx?RootFolder=%2F27%2FKoplietojamie%20dokumenti%2FEK%5Fraditaju%5Fpases%5F%28Indicator%5FFiches%29&FolderCTID=0x0120001A80129B2D13DE4496830D2929709778&View=%7BE40746C3%2D0D4D%2D4464%2DA694%2D211979EFAA9F%7D> [↑](#footnote-ref-7)
7. Unikālas personas. [↑](#footnote-ref-8)
8. Bāzes vērtības (ja attiecināms), starpposma vērtības (ja attiecināms) un sasniedzamās vērtības noteikšanai [↑](#footnote-ref-9)
9. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-10)
10. Līdz 01.07.2024. bērniem ar funkcionāliem traucējumiem izveidotas un reģistrētas sociālo pakalpojumu sniedzēju reģistrā 67 sociālo pakalpojumu sniegšanas vietas (ar 376 klientu vietām), t.sk. 24 dienas aprūpes centri (292 klientu vietas) 19 pašvaldībās, 36 sociālās rehabilitācijas pakalpojumu sniegšanas vietas 28 pašvaldībās un 7 atelpas brīža pakalpojumi (48 klientu vietas) 7 pašvaldībās. [↑](#footnote-ref-11)
11. Piem., kopš 01.01.2024. piemaksa pie ģimenes valsts pabalsta par bērnu ar invaliditāti paaugstināta no 106,72 EUR līdz 160 EUR mēnesī, asistentu un pavadoņu atlīdzības apmērs par vienu pakalpojuma sniegšanas stundu paaugstināts līdz 5,42 EUR, pašvaldībām pieejams valsts līdzfinansējums 50% apmērā par aprūpes mājās pakalpojuma bērniem ar invaliditāti un īpašas kopšanas nepieciešamību nodrošināšanu, u.c. [↑](#footnote-ref-12)
12. https://likumi.lv/ta/id/291788-prasibas-socialo-pakalpojumu-sniedzejiem. [↑](#footnote-ref-13)
13. VSAC "Rīga" filiāle "Rīga" no 01.12.2018. līdz 31.12.2020. īstenoja izmēģinājuma projektu ar mērķi pilnveidot ilgstošas sociālās aprūpes pakalpojumu bērniem ar smagiem un ļoti smagiem funkcionāliem traucējumiem, izstrādājot un aprobējot ģimenes tipa bērnu aprūpes modeli. [↑](#footnote-ref-14)
14. Tiek paredzēts, ka, bērniem pieaugot, izveidotajā infrastruktūrā atbalstu varēs saņemt arī jaunieši vecumā no 18 līdz 25 gadiem, kuriem ir smagi un ļoti smagi funkcionāli traucējumi. Tādējādi jaunietis, kas būs saņēmis aprūpi ĢVPP, pēc pilngadības sasniegšanas nezaudēs sasaisti ar ierasto ģimeniskai dzīvei pietuvināto vidi. [↑](#footnote-ref-15)
15. Ekonomikas ministrijas pētījums "Prognozētās izmaiņas darbaspēka un būvmateriālu izmaksās būvniecības nozarē Latvijā 2021.-2025.", <https://www.em.gov.lv/lv/buvniecibas-nozare-attistiba-strategija-un-petijumi>. [↑](#footnote-ref-16)
16. Pieejama - https://data.stat.gov.lv/pxweb/lv/OSP\_PUB/START\_\_VEK\_\_RC\_\_RCB/RCB030c/table/tableViewLayout1/ [↑](#footnote-ref-17)
17. Informācijas avots rādītāja noteikšanai – vidējās ĢVPP infrastruktūras izveides izmaksas ES fondu 2014.-2020. gada plānošanas perioda darbības programmas "Izaugsme un nodarbinātība" 9.3.1.1. pasākuma "Pakalpojumu infrastruktūras attīstība deinstitucionalizācijas plānu īstenošanai" ietvaros īstenotajos projektos, kur pašvaldības veidoja ģimeniskai videi pietuvināta pakalpojuma infrastruktūru ārpusģimenes aprūpē esošajiem bērniem. Indikatīvi plānoti 142 279 EUR uz vienu pakalpojuma sniegšanas vietu, kas ietvar sevī projektēšanas izmaksas, būvniecības izmaksas, ar būvniecību saistītās izmaksas saskaņā ar būvniecības jomas tiesiskajā regulējumā noteikto (būvekspertīze, būvuzraudzība, autoruzraudzība u.c.) un teritorijas labiekārtošanas izmaksas. [↑](#footnote-ref-18)
18. Elastības finansējums 4.3.1.5. pasākuma ietvaros plānots 3 987 157 EUR(tai skaitā ERAF 3 389 038 EUR) apmērā. [↑](#footnote-ref-19)
19. Bāzes vērtības (ja attiecināms), starpposma vērtības (ja attiecināms) un sasniedzamās vērtības noteikšanai [↑](#footnote-ref-20)
20. Atbilstoši nekustamā īpašuma valsts kadastra informācijas sistēmas datiem [↑](#footnote-ref-21)
21. <https://komitejas.esfondi.lv/27/Koplietojamie%20dokumenti/Forms/AllItems.aspx?RootFolder=%2F27%2FKoplietojamie%20dokumenti%2FEK%5Fraditaju%5Fpases%5F%28Indicator%5FFiches%29&FolderCTID=0x0120001A80129B2D13DE4496830D2929709778&View=%7BE40746C3%2D0D4D%2D4464%2DA694%2D211979EFAA9F%7D> [↑](#footnote-ref-22)
22. Unikālo personu skaits [↑](#footnote-ref-23)
23. bāzes vērtības (ja attiecināms), starpposma vērības (ja attiecināms) un sasniedzamās vērtības noteikšanai [↑](#footnote-ref-24)
24. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei [↑](#footnote-ref-25)
25. Unikālas personas. [↑](#footnote-ref-26)
26. Šādi dati iepriekš nav uzkrāti. [↑](#footnote-ref-27)
27. Bāzes vērtības (ja attiecināms), starpposma vērtības (ja attiecināms) un sasniedzamās vērtības noteikšanai. [↑](#footnote-ref-28)
28. Jau plānošanas procesā atbildīgajai iestādei ir jānorāda aprēķins vai statistikas datu avots, kā arī jāvienojas ar Centrālo statistikas pārvaldi un/ vai citām institūcijām, kas pārvalda izmantojamos avotus, t.sk. datu reģistrus, ka konkrētās ES fondiem izmantojamās atskaites tiks uzturētas vismaz programmas ieviešanas periodā, lai visas iesaistītās puses varētu šos resursus pēctecīgi izmantot sasniegto vērtību pārbaudei. [↑](#footnote-ref-29)
29. <https://www.lm.gov.lv/lv/socialo-pakalpojumu-sniedzeju-registrs> [↑](#footnote-ref-30)
30. Tiek paredzēts, ka, bērniem pieaugot, izveidotajā infrastruktūrā atbalstu varēs saņemt arī jaunieši vecumā no 18 līdz 25 gadiem, kuriem ir smagi un ļoti smagi funkcionāli traucējumi. Tādējādi jaunietis, kas būs saņēmis aprūpi ĢVPP, pēc pilngadības sasniegšanas nezaudēs sasaisti ar ierasto ģimeniskai dzīvei pietuvināto vidi. [↑](#footnote-ref-31)